56 SIÐUR B / C tfigimMfifrÍfe STOFNAÐ 1913 33. tbl. 81. árg. MIÐVIKUDAGUR 10 . FEBRUAR 1993 Prentsmiðja Morgunblaðsins Glápið eykur hættuá offitu Chicago . Reuter . SJÓNVARPSGLÁP barna getur valdið offitu vegna þess að efnaskiptin í líkama þeirra verða mun hægari þegar þau horfa á sjónvarp - ið . Efnaskiptin verða jafnvel hægari en þegar börnin hvíla sig og hafast ekkert að . Þetta kemur fram í grein sem birt var í febrúarhefti banda - ríska læknablaðsins Pediatrics og hún er eftir vísindamenn sem rannsökuðu áhrif sjón - varpsgláps barna á efnaskipti þeirra . Höfundarnir segja nið - urstöðuna þá að sjónvarpsgláp - ið skapi hættu á offitu vegna hægari efnaskipta og ennfrem - ur vegna fituríks snarls sem börnin borða oft fyrir framan sjónvarpið . Vísindamennirnir segja að offita barna sé nú gífurlegt vandamál í Bandaríkjunum og fjórða hvert barn sé of feitt . Bandarísk börn á aldrinum sex til ellefu ára horfi á sjónvarpið í 26 klukkustundir á viku og yfir allt árið séu þau lengur við sjónvarpið en í skólanum . Könnun vísindamannanna náði til 31 barns á aldrinum átta til tólf ára , 15 þeirra voru of feit en 16 í eðlilegri þyngd . Vísindamennirnir segjast ekki vita hvað valdi minni hraða efnaskipa fyrir framan sjón - varpið . Mótmæla uppsögnum Reuter Starfsmenn Leyland DAF vörubílaverksmiðjanna í Bretlandi mótmæla fyrirhuguðum uppsögnum vegna samdráttar í rekstri verksmiðjanna . Myndin var tekin fyrir framan þinghúsið í London í gær . Clinton fækkarí starfsliði Washington . Daily Telegraph . Reuter . BILL Clinton ákvað í gær að segja 350 starfsmönnum Hvíta hússins upp störfum og sagði það gert til þess að auka skilvirkni ríkiskerf - isins og stuðla að sparnaði í ríkis - rekstrinum . Það var eitt af kosningaloforðum Clintons að fækka starfsfólki í Hvíta húsinu um 25% . Auk þess ákvað hann að láta breyta matstofu fyrir útvalda í opna kaffiteríu , afnema ýmis fríðindi starfsmanna , svo sem afnot af lí - mósínum með bílstjóra , og lækka laun um 6 - 10% . Starfsmenn Hvíta hússins voru 1.394 við lok forsetatíðar George Bush en Clinton ætlar að fækka þeim í 1.044 áður en næsta fjárlaga - ár gengur í garð 1. október . Sjá „ Nýi forsetinn hrasar um hverja þúfu . . . " á bls. 21 . Jeltsín tílbúinn að falla frá þjóðaratkvæðinu Moskvu . Reuter . BORÍS Jeltsín , forseti Rússlands , lýsti því yfir í gær að hann væri reiðubúinn að hætta við að halda þjóðaratkvæðagreiðslu í apríl á þessu ári um stjórnskipun ríkisins . Lagði hann til að forseta - og þingkosningum yrði flýtt um eitt ár og öllum meiriháttar pólitísk - um átökum frestað fram til næsta árs . Stakk hann upp á viðræðum í sjónvarpi við Rúslan Khasbúlatov þingforseta og Valeríj Zorkín , forseta stjórnlagadómstóls Rússlands , þar sem sverðin yrðu slíðruð . Jeltsín lét þessi sáttaorð falla á fundi stjórnar - skrárnefndar rússneska þingsins í gær . Gerði hann einkum að umtalsefni þjóðaratkvæða - greiðsluna í apríl sem boðað var til fyrir jól vegna hatramms ágreinings forsetans , Jeltsíns , og þingsins , og þá einkum forseta þess Khasbúl - atovs . Átti að leita til þjóðarinnar um svar við þeirri spurningu hvert ætti að vera valdahlut - fall þessara tveggja greina ríkisvaldsins . Khasb - úlatov lýsti því yfir í síðustu viku að hann væri algerlega andvígur þjóðaratkvæðagreiðslunni í apríl . Vildi hann að forsetakosningum yrði flýtt um tvö ár en þingkosningum um eitt ár . Kjör - tímabil þingsins rennur út 1995 en forsetans 1996 . Reuter Sögnleg heimsókn NJUYAN Manh Cam tekur á móti Frakklandsforseta á flugvellinum í Hanoi . Frakkar ætla að tvöfalda aðstoð sína við Víetnam . Mitterrand vill rjúfa einangrun Hanoi . Reuter . FRANCOIS Mitterrand Frakklandsforseti hét því í gær að beita sér fyrir því að Bandaríkin afléttu viðskiptabanni á Víetnam . Mitterr - and , sém er fyrsti vestræni þjóðhöfðinginn , sem heimsækir Víetnam , brýndi jafnframt fyrir gestgjöfum sínum að virða mannréttindi og auka lýðræði . Mitterrand fer í dag til Dien Bien Phu , en þar unnu Víetnamar sigur á franska hernum , sem í raun batt enda á yfirráð Frakka í landinu . Vo Njuyen Giap hershöfðingi , sem þá leiddi vfetnamska herinn til sig - urs , sat við hlið Mitterrands í kvöld - verðarboði í gærkvöldi . Hollenska þingið leggur blessun sína yfir líknardráp Þörfin er fyrir hendi - segir hollenskur læknir í samtali við Morgunblaðið ÞAÐ var þrýstingur frá almenningi og það út - breidda viðhorf að þörf væri á þeim kosti að dauð - vona sjúklingar gætu leitað til lækna með ósk um líknardauða sem leiddi til þess að hollensk yfir - vöhl lögðu blessun sína yfir líknardráp , segir Rob DiIImann , læknir og starfsmaður Konunglegu hol - lensku læknasamtakanna , en Morgunblaðið ræddi við hann í síma í gær . „ Læknar þurfa hvarvetna að taka erfiðar ákvarðanir andspænis dauðastríði sjúklinga , hérlendis er hægt að ræða þennan vanda og þá kemur þörfin fram , víða annars staðar eru þessi mál ekki rædd , " sagði Dillmann ennfremur . Það er alkunna að víða tíðkast það undir vissum kringumstæðum að læknar stöðvi meðferð dauðvona sjúklinga , þ.e. haldi að sér höndum og geri ekki allt sem í þeirra valdi stendur til að framlengja dauða - stríð langt leiddra sjúklinga . Hollendingar hafa geng - ið skrefí lengra . Árum saman hafa hollenskir dómstól - ar heimilað líknardráp af hálfu lækna að uppfylltum ströngum skilyrðum . Áætlað er að eitt dauðsfall af hverjum fimmtíu verði með þessum hætti . Mikið hefur verið rætt opinberlega um þetta efni og í síðustu viku náðist pólitísk samstaða um reglugerð er heimilar berum orðum það sem viðgengist hefur árum saman . Hollenska þingið lagði svo blessun sína í gær yfir reglugerð dómsmálaráðuneytisins um þetta efni , en hún mun taka gildi um áramótin . Skilyrði þess að lækni sé heimilt að uppfylla ósk sjúklings um að bundinn sé endi á líf hans eru einkum þessi að sögn Dillmanns : Ólæknandi sjúkdómur sjúkl - ings , óbærilegt ástand , endurtekin ósk um dauða bor - in upp af fúsum og frjálsum vilja , aðrar leiðir hafi verið reyndar til þrautar og annar læknir verður að staðfesta eftir viðtal við sjúkling að þessi skilyrði séu fyrir hendi . Banvænn skammtur af svæfingarlyfi Dillmann segir að flest líknardráp eigi sér stað í heimahúsum og yfirleitt sé heimilislæknir að verki sem þekki sjúklinginn vel . Gefmn sé banvænn skammtur af svæfingarlyfi . „ Vissulega þarf læknir að yfirvinna siðferðilegar hindranir áður en hann getur leyst slíkt læknisverk af hendi , þar er aldrei um auðvelda ákvörð - un að ræða , " segir Dillmann . „ En þetta efni hefur verið rætt fram og aftur hér í Hollandi og þörfin fyr - ir þennan kost er fyrir hendi . Líknardráp eru viður - kennd í okkar samfélagi , 80 - 85% þjóðarinnar eru þeim fylgjandi , en hjá öðrum þjóðum kynni þetta að vera óviðunandi fyrirkomulag . "